
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάαεως 1,219 στρεμμάτων στη θέση 
Πέρα Κάμπος της Κοινότητας Ελαιώνα του Νομού Αχαΐας . 1 
Κήρυξη ως αναδασωτέας έκτασης τριών στρεμμάτων και διακοσίων 
εβδομήντα οκτώ τετρ. μέτρων στη θέση «Διάσελο» Κοινότητας 


Λαντζοίου του Ν. Ηλείας. 2 

Κήρυξη ως αναδασωτέας έκτασης τριών στρεμμάτων και τεσσαρά¬ 
κοντα επτά τετρ. μέτρα (3,047) στη θέση «Ρένια» Κοινότητας 
Χειμαδιού του Ν. Ηλείας. 3 

Κήρυξη ως αναδασωτέας έκτασης 0,384 τετρ. μέτρα στη θέση 
«Φούρνους - Σκάλα» Περιφέρειας Δήμου Παραμυθιάς Ν. Θε¬ 
σπρωτίας . 4 

Κήρυξη ως αναδασωτέας έκτασης 0,940 στρεμμάτων, στη θέση 
«Τσούκα» Περιφέρειας Κοινότητας Μηλιάς (οικισμός Καρυών - 
Πιερίας). 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Βελτίωση - Διαπλάτυνση των Εθνικών οδών Ιωαννίνων - Κόνιτσας - 
Κοζάνης και Ιωαννίνων - Ηγουμενίτσας, στα τμήματα που κα¬ 


ταλαμβάνει ο κόμβος Ελεούσας Οί.Θ. 6+725). 6 

Αναγκαστική απαλλοτρίωση ακινήτων συνολικής εκτάσεως 64.05 
τ.μ. περίπου κειμένων στην Κοινότητα Στεμνίτσας Ν. Αρκαδίας, 
προκειμένου να χρησιμοποιηθεί για την επέκταση των αναγκών 

του Λαογραφικού Μουσείου Στεμνίτσας. 7 

Παράταση προθεσμίας σύνταξης Κτηματολογικού Διαγράμματος 
και Κτηματολογικού Πίνακα του χώρου κατασκευής της «Λι- 
μνοδεξαμενής Βαβίλων» Ν. Χίου . 8 

Ανακοίνωση περί παρακαταθέσεως αποζημιώσεως από αναγκα¬ 
στική απαλλοτρίωση στην Κέρκυρα . 9 


ΑΝΑΚΟΙΝΩΣΕΙΣ 

Ειδοποίηση της Ανώνυμης Εταιρείας με την επωνυμία «ΟΡΓΑΝΙ¬ 
ΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ Α.Ε.» (ΟΤΕ), 
νόμιμα εκπροσωπουμένης, για τη γενομένη απ’ αυτήν παρακα¬ 
τάθεση αποζημιώσεως λόγω αναγκαστικής απαλλοτριώσεως 
ακινήτου στις Μπενίτσες Κέρκυρας για την κατασκευή Τηλ/κου 
Κέντρου.10 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1475 (1) 

Κήρυξη ως αναδασωτέας εκτάσεως 1,219 στρεμμάτων στη θέση Πέρα 
Κάμπος της .Κοινότητας Ελαιώνα του Νομού Αχαΐας. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Τις διατάξεις του άρθρου 117 παρ. 3 του Συντάγματος. 

2. Τις περί διοικητικής αποκεντρώσεως διατάξεις. 

3. Τις διατάξεις του Ν. 998/79 «περί προστασίας των Δασών και 
των δασικών εν γένει εκτάσεων της Χώρας» και συγκεκριμένα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την με αριθμ. 14058/30.6.78 απόφαση του Νομάρχη Αχαΐας, 
περί εξουσιοδοτήσεως των Προϊσταμένων των Υπηρεσιών να υπογρά¬ 
φουν με εντολή Νομάρχη. 

6. Την αριθμ. Ζα/160/26.1.84 απόφαση Νομάρχη σχετική με ανά¬ 
θεση μέρους αρμοδιοτήτων στους Προϊσταμένους των Δασικών Υπηρε¬ 
σιών. 

7. Την από 3.3.92 έκθεση αυτοψίας - πρόταση του Τεχν. Δασ/νίας 
Νικ. Στεφανίδη Υπηρεσίας μας «περί κηρύξεως αναδασώσεως, της ανα- 
φερομένης στο θέμα εκτάσεως», αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση της καταστραφείσης δασικής βλαστήσεως συνεπεία κατάληψης 
τη δημόσια δασική έκταση 1,219 στρεμμάτων που βρίσκεται στη θέση 
Πέρα Κάμπος της Κοινότητας Ελαιώνα και προσδιορίζεται από τα στοι¬ 
χεία όπως φαίνονται στο συνημμένο διάγραμμα, το οποίο αποτελεί ανα¬ 
πόσπαστο μέρος της αποφάσεως αυτής και έχει όρια: 

Ανατολικά: Με όχθη Βουραϊκού Ποταμού. 

Δυτικά: Με περιφραγμένη έκταση φυτευθείσα προσφάτως με λεμο¬ 
νιές κ.λ.π. 

Βόρεια: Με έκταση φυτευμένη με λεμονιές κ.λ.π. 

Νότια: Με έκταση φυτευθείσα με ελαιόδενδρα (σήμερα νεαράς ηλι¬ 
κίας). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αίγιο, 6 Απριλίου 1992 

Με εντολή Νομάρχη 

Ο Δασάρχης Αίγιου 
ΠΑΝΑΓΙΩΤΗΣ ΓΥΦΤΟΠΟΥΛΟΣ 

Αριθ. 34535 (2) 

Κήρυξη ως αναδασωτέας έκτασης τριών στρεμμάτων και διακοσϊων 

εβδομήντα οκτώ τετρ. μέτρων στη θέση «Διάσελο» Κοινότητας Λα¬ 
ντζοίου του Νομού Ηλείας. 

Ο ΝΟΜΑΡΧΗΣ ΗΛΕΙΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70 και την 5651/85 απόφαση Ν. Ηλείας «περί παροχής εξουσιο- 
δοτήσεως στους πρ/νους των Υπηρεσιών υπογράφειν εντολή Νομ. απο¬ 
φάσεις κλπ.». 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80, γ) 
141823/24.2.83. 

5. Την 2102/24.3.92 πρόταση του δασαρχείου Πύργου για την κή¬ 
ρυξη της δασεκτάσεως, που αναφέρεται στο θέμα, ως αναδασωτέας 
διότι η δασική βλάστηση, που την κάλυπτε, καταστράφηκε με εκχέρ- 


σωση από τους Αθανάσιο Μιχ. Δημακόπουλο, κάτοικο Χελιδονιού και 
Αναστάσιο Θεοδ. Τσιγκρίλα, κάτοικο Λαντζοίου και επιβάλλεται η εκ 
νέου δάσωσή της, αποφασίζουμε: 

Κηρύσσουμε αναδασωτέα με σκοπό την επαναδημιουργία, με φυσική 
αναγέννηση της δασικής βλάστησης που καταστράφηκε με εκχέρσωση 
από τους Αθανάσιο Μιχ. Δημακόπουλο, κάτοικο Χελιδονιού και Ανα¬ 
στάσιο Θεοδ. Τσιγκρίλα, κάτοικο Λαντζοίου, τη δημόσια δασική έκταση 
εμβαδού τριών στρεμμάτων και διακοσϊων εβδομήκοντα οκτώ τετρ. μέ¬ 
τρων που βρίσκεται στη θέση «Διάσελο» περιφέρειας της Κοινότητας 
Λαντζοίου και προσδιορίζεται από τα στοιχεία (ΑβΓΔΕΖΜΛΚΙΘΗΝΕ) 
και έχει όρια: 

Ανατολικά: Με καλλιεργούμενες εκτάσεις. 

Δυτικά: Με δημόσιο δάσος από αείφυλλα. 

Βόρεια: Με καλλιεργούμενη γεωργικώς έκταση. 

Νότια: Με δημόσιο δάσος από αείφυλλα όπως φαίνεται στο συνημ¬ 
μένο διάγραμμα που αποτελεί αναπόσπαστο μέρος της απόφασης αυ¬ 
τής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 2 Απριλίου 1992 · 

Ο Νομάρχης 

ΓΕΡΑΣΙΜΟΣ ΚΟΥΤΑΒΑΣ 

Αριθ. 678 (3) 

Κήρυξη ως αναδασωτέας έκτασης τριών στρεμμάτων και τεσσαράκο¬ 
ντα επτά τετρ. μέτρα (3,047) στη θέση «Ρένια» Κοινότητας Χειμα¬ 
διού του Ν. Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70 και την 5651/85 απόφαση Ν. Ηλείας «περί παροχής εξουσιο- 
δοτήσεως στους πρ/νους των Υπηρεσιών υπογράφειν εντολή Νομ. απο¬ 
φάσεις κλπ.». 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/6.7.80, β) 18247/3049/24.9.80, γ) 
141823/24.2.83. 

5. Την 2126/26.3.92 πρόταση του δασαρχείου Πύργου για την κή¬ 


ρυξη της δασεκτάσεως, που αναφέρεται στο θέμα, ως αναδασωτέας 
διότι η δασική βλάστηση, που την κάλυπτε, καταστράφηκε με πυρκαγιά 
τον μήνα Ιανουάριο 1992 και επιβάλλεται η εκ νέου δάσωσή της, απο¬ 
φασίζουμε: 

Κηρύσσουμε αναδασωτέα με σκοπό την επαναδημιουργία, με φυσική 
αναγέννηση της δασικής βλάστησης που καταστράφηκε με πυρκαγιά το 
μήνα Ιανουάριο 1992, τη δημόσια δασική έκταση εμβαδού τριών 
στρεμμάτων και τεσσαράκοντα επτά τετρ. μέτρα (3,047) που βρίσκεται 
στη θέση «Ρένια» της Κοινότητας Χειμαδιού και προσδιορίζεται από τα 
στοιχεία (ΑΒΓΑ) και έχει όρια: 

Ανατολικά: Με Δημόσια δασική έκταση. 

Δυτικά: Με Δημόσια δασική έκταση. 

Βόρεια: Με Δημόσια δασική έκταση. 

Νότια: Με αγροτοδασικό δρόμο και πέραν καλλιεργούμενη έκταση 
από Βασίλειο Ξούλεο, όπως φαίνεται στο συνημμένο διάγραμμα που 
αποτελεί ανα7ΐόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 31 Μαρτίου 1992 
Ο Νομάρχης 

ΓΕΡΑΣΙΜΟΣ ΚΟΥΤΑΒΑΣ 

Αριθ. 811 (4) 

Κήρυξη ως αναδασωτέας έκτασης 0,384 τετρ. μέτρα στη θέση «Φούρ¬ 
νους - Σκάλα» Περιφέρειας Δήμου Παραμυθίας Ν. Θεσπρωτίας». 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Το γεγονός ότι την παραπάνω έκταση εκχέρσωσε παράνομα ο 
Κων/νος Τσαρκοβίτσας του Γεωργίου, αποφασίζουμε: 


Κηρύσσουμε αναδασωτέα με σκοπό την φυσική αναγέννηση και απο¬ 
κατάσταση της καταστραφείσας δασικής βλαστήαεως την Δημοτική δα¬ 
σική έκταση εμβαδού 0,384 στρεμμάτων που βρίσκεται στη θέση 
«Φούρνους - Σκάλα» περιοχής Δήμου Παραμυθιάς και προσδιορίζεται 
από τα στοιχεία -ΑΒΓΔΑ- και έχει όρια: 

Ανατολικά: Με Δημοτική δασική έκταση. 

Δυτικά: Με Δημοτική δασική έκταση. 

Βόρεια: Με Δημοτική δασική έκταση. 

Νότια: Με Δημοτική δασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηγουμενίτσα, 27 Μαρτίου 1992 
Ο Νομάρχης 

ΧΑΡΙΛΑΟΣ ΦΡΑΓΚΟΤΛΗΣ 

Αριθ. 2093 (5) 

Κήρυξη ως αναδασωτέας έκτασης 0,940 στρεμμάτων, στη θέση 

«Τσούκα» Περιφέρειας Κοινότητας Μηλιάς (οικισμός Καρυών - Πιε¬ 
ρίας). 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την ΔΥ/26.3.92 πρόταση Ελευθερίου Μπαραλιάκο Τ/Χ Δασο¬ 
πονίας περί κηρύξεως αναδασωτέας, της αναφερομένης στο θέμα εκτά- 
σεως, αποφασίζουμε: 


Κηρύσσουμε αναδασωτέα, με σκοπό τη διατήρηση της δασικής εκτά- 
σεως που εκχερσώθηκε παράνομα την Συνιδιοκτήτη έκταση, εμβαδού 
0,940 στρεμμάτων που βρίσκεται στη θέση «Τσούκα» και προσδιορίζε¬ 
ται από τα στοιχεία ΑΒΓΔΕΖΗΘΙΚΛΑ και έχει όρια: 

Ανατολικά: Δάσος Δρυός του Συνιδιοκτήτου δάσους Καρυών. 

Δυτικά: Δάσος Δρυός του Συνιδιοκτήτου δάσους Καρυών. 

Βόρεια: Δάσος Δρυός του Συνιδιοκτήτου δάσους Καρυών. 

Νότια: Δάσος Δρυός του Συνιδιοκτήτου δάσους Καρυών, όπως φαίνε¬ 
ται στο συνημμένο διάγραμμα που αποτελεί αναπόσπαστο μέρος της 
απόφασης αυτής. 

Η αποκατάσταση της βλαστήσεως θα γίνει με φυσική αναγέν¬ 
νηση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 30 Μαρτίου 1992 
Ο Νομάρχης 

ΜΙΛΤΙΑΔΗΣ ΚΑΝΩΤΑΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Α12β/0/32451 (6) 

Βελτίωση - Διαπλάτυνση των Εθνικών οδών Ιωαννίνων - Κόνιτσας - 
Κοζάνης και Ιωαννίνων - Ηγουμενίτσας, στα τμήματα που κατα¬ 
λαμβάνει ο κόμβος Ελεούσας (Χ.θ. 6+725). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 653/77 «περί υποχρεώσεως των παρόδιων 
ιδιοκτητών για την διάνοιξη οδών κ.λ.π.» όπως τροποποιήθηκε και συ¬ 
μπληρώθηκε με τους Ν. 960 (Άρθρο 9 παρ. 4), Ν. 947/79 (άρθρο 62, 
παρ. 9 και 10), Ν. 1349/83 (άρθρο 14) και Ν. 1418 (άρθρο 25) σε 
συνδυασμό με την Α1/0/2/7/12.3.85 απόφαση Υπουργού ΠΕ.- 
ΧΩ.ΔΕ. 

2. Τις διατάξεις του Π.Δ/τος 929/79 «περί εκτελέσεως του άρθρου 
1 του Ν. 653/77». 

3. Τις διατάξεις του Π.Δ/τος 69/88 «περί οργανισμού της Γενικής 
Γραμματείας Δημ. Έργων». 

4. Τις διατάξεις του Ν. 797/71 «περί αναγκαστικών απαλ/ 
σεων». 

5. Την Δ12/30945/16.3.89 (Ν.30) εγκύκλιο του Υπουργού ΠΕ.- 
ΧΩ.ΔΕ. 

6. Το 3213/17.4.1991 έγγραφο Δ.Σ.Ε. της 7ης ΠΥΔΕ, σχετικό 
με την έγκριση κτηματολογίου το υπόψη κόμβου. 

7. Την Δ12β/33255/5.1991 απόφαση έγκρισης κτηματολο¬ 
γίου. 

8. Την Δ16α/316/Α.Φ./6.5.1991 απόφαση επιλογής και τοποθέ¬ 
τησης Γενικών Διευθυντών. 

9. Την Δ16α/04/773/29.11.1990 κοινή απόφαση Υπουργού 
Προεδρίας της Κυβέρνησης και του Αναπληρωτή Υπουργού ΠΕ.- 
ΧΩ.ΔΕ. για την εξαίρεση Διοικητικών Πράξεων ή έγγραφων από τον 
κανόνα των τριών υπογραφών. 

10. Την απόφαση Δ17/01 /79/φ.θ. 2.2.1/24.8.89 (ΦΕΚ 666Β) 
του Υπουργού ΠΕΧΩΔΕ περί μεταβιβάσεως αρμοδιοτήτων στο Γεν. 
Γραμματέα και όπως τροποποιήθηκε και συμπληρώθηκε με την από¬ 
φαση Δ17α/02/100/Φ.2.2.1./9.10.89 του ίδιου αποφασίζουμε: 

Ορίζουμε ότι τα τμήματα των Εθνικών οδών Ιωαννίνων - Κόνιτσας - 
Κοζάνης και Ιωαννίνων - Ηγουμενίτσας, που βελτιώνονται ή διαπλατύ- 
νονται με την κατασκευή του ισόπεδου κόμβου Ελεούσας, είναι τα τμή¬ 
ματα που καταλαμβάνει ο υπόψη κόμβος. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 2 Απριλίου 1992 

Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 

♦- 

Αριθ. 458 (7) 

Αναγκαστική απαλλοτρίωση ακινήτων συνολικής εκτάσεως 64.05 τ.μ. 
περίπου κειμένων στην Κοινότητα Στεμνίτσας Ν. Αρκαδίας, προκει- 
μένου να χρησιμοποιηθεί για την επέκταση των αναγκών του Λαο- 
γραφικού Μουσείου Στεμνίτσας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1) Τις διατάξεις του υπ’ αριθμ. 797/1971 Ν. Δ/τος «περί (αναγκα¬ 
στικών απαλλοτριώσεων» σε συνδυασμό με τις διατάξεις του υπ’ αριθμ. 
139/1971 Β.Δ/τος «περί της αρμοδιότητος των νομαρχών προς κή¬ 
ρυξη αναγκαστικών τινών απαλλοτριώσεων». 

2) Το από 14.4.1986 Διάταγμα με το οποίο εγκρίνεται η σύσταση 
κοινωφελούς ιδρύματος με την επωνυμία «ΛΑΟΓΡΑΦΙΚΟ ΜΟΥΣΕΙΟ 
ΣΤΕΜΝΙΤΣΑΣ» και κυρώθηκε ο Οργανισμός του (ΦΕΚ 170/14.4.86 
τ. Β'). 

3) Την από 10.7.1990 αίτηση - αναφορά του Λαογραφικού Μου¬ 
σείου Στεμνίτσας, με την οποία ζητά την απαλλοτρίωση συνεχόμενου 
του Μουσείου χώρου, για λόγους Δημόσιας ωφέλειας και ειδικότερα για 
τη διάσωσή - , διατήρηση και εξασφάλιση του πάσης φύσεως Λαογραφι- 
κού υλικού της Ελλάδος, αποφασίζουμε: 

Κηρύσσουμε αναγκαστικώς απαλλοτριωτέα λόγω δημόσιας ωφέ¬ 


λειας, έκταση συνολικού εμβαδού εξήντα - τεσσάρων (64) μ2 περίπου, 
για την επέκταση του Λαογραφικού Μουσείου Στεμνίτσας και ειδικό¬ 
τερα για την διάσωση, διατήρηση και εξασφάλιση του πάσης φύσεως λα- 
ογραφικού υλικού της Ελλάδας. 

Η απαλλοτριουμένη έκταση κείται στην κτηματική περιφέρεια της 
Κοινότητας Στεμνίτσας Αρκαδίας και εμφανίζεται λεπτομερώς με τα 
στοιχεία ΑΒΓΔ στο τοπογραφικό διάγραμμα, που συντάχθηκε από τον 
μηχανικό Κων/νο Αγναντόπουλο. 

Η απαλλοτριουμένη έκταση ανήκει στους κληρονόμους του Παναγι¬ 
ώτη Παΐσιου - Σκιαδά. 

Η απαλλοτρίωση κηρύσσεται υπέρ του κοινωφελούς ιδρύματος με 
την επωνυμία «ΛΑΟΓΡΑΦΙΚΟ ΜΟΥΣΕΙΟ ΣΤΕΜΝΙΤΣΑΣ» και με δα¬ 
πάνες του ίδιου. 

Η παρούσα να δημοσιευθεί στην Εφημερίδα της Κυβερνήσεως. 

Τρίπολη, 2 Απριλίου 1992 
Ο Νομάρχης 

ΓΡΗΓΟΡΗΣ ΑΠΟΣΤΟΛΑΚΟΣ 

-♦- 

Αριθ. 392 (8) 

Παράταση προθεσμίας σύνταξης Κτηματολογικού Διαγράμματος και 

Κτηματολογικού Πίνακα του χώρου κατασκευής της «Λιμνοδεξαμε- 

νής Βαβίλων» Ν. Χίου. 

Ο ΝΟΜΑΡΧΗΣ ΧΙΟΥ 

Έχοντας υπόψη: 

1) Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του 139/1971 Β.Δ/ 
τος «περί αρμοδιοτήτων των νομαρχών προς κήρυξη (αναγκαστικών τι- 
νών απαλλοτριώσεων» και τις διατάξεις του Π.Δ. 347/86 «περί μετα¬ 
βίβασης αρμοδιοτήτων στους Νομάρχες και στις Περιφερειακές Αρχές 
Διανομαρχιακού επιπέδου». 

2. Τις διατάξεις του άρθρου 33 του Ν.Δ. 3881/58 «περί έργων Εγ¬ 
γείων Βελτιώσεων». 

3. Την υπ’ αριθμ. 99/6.2.1992 (ΦΕΚ Δ’ 157/19.2.1992) από¬ 
φασή μας για Αναγκαστική Απαλλοτρίωση για Δημόσια ωφέλεια της 
απαιτούμενης εκτάσεως για κατασκευή της «Λιμνοδεξαμενής Βαβί¬ 
λων», που ορίζει ότι η σύνταξη του Κτηματολογικού Διάγραμμα και του 
Κτηματολογικού Πίνακα της εκτάσεως θα πραγματοποιηθεί σε διά¬ 
στημα δύο (2) μηνών υπο της υπογραφής της απόφασης. 

4. Το γεγονός ότι λήγει η προθεσμία των δύο μηνών και δεν έχουν 
συνταχθεί τα Κτηματολογικά Διάγραμμα και Πίνακας, αποφασί¬ 
ζουμε: 

Α. Παρατείνουμε κατά τέσσερις (4) μήνες την προθεσμία σύνταξης 
του Κτηματολογικού Διαγράμματος και του Κτηματολογικού Πίνακα 
του χώρου κατασκευής της «Λιμνοδεξαμενής Βαβίλων», σύμφωνα με το 
άρθρο 2 παρ. 2 του Ν.Δ. 797/71. 

Β. Κατά τα λοιπά ισχύει η παρατεινόμενη απόφασή μας με αριθμ. 
Πρωτ. 99/6.2.1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χίος, 6 Απριλίου 1992 

Ο Νομάρχης 

ΓΕΩΡΓΙΟΣ ΝΕΓΡΗΣ 

-♦- 

Αριθ. ΟΙΚ 550 (9) 

Ανακοίνωση περί παρακαταθέσεως αποζημιώσεως από αναγκαστική 
■« απαλλοτρίωση στην Κέρκυρα. 

Ο ΠΡΟΕΔΡΟΣ ΤΟΥ Ν.Τ. ΚΕΡΚΥΡΑΣ 

Έχοντας υπόψη τα άρθρα 7 και 8 του Π.Δ. 797/71 «περί αναγκα¬ 
στικών απαλλοτριώσεων», φέρομε σε γνώση των εξής αναφερομέ- 
νων: 

α) Των κεκτημένων ή αξιούντων δικαιώματα κυριότητας επί της δυ¬ 
νάμει της αριθμ. ΤΥ/ΟΙΚ 6777/14.12.87 αποφάσεως (ΦΕΚ 10/88 
τεύχος Δ’) αναγκαστικώς απαλλοτριωθέντων ακινήτων προς διάνοιξη 
παρακαμπτήριου στην υπ’ αριθμ. 4 επαρχ. οδό Μπενιτσών - Κάβο», 
στη θέση όπου οι οικισμοί Άνω και Κάτω Λευκίμμης Ν. Κερκύρας. 

β) Των τυχόν επί των ακινήτων αυτών εγγεγραμμένων ενυποθήκων 
ή κατασχόντων δανειστών ή τρίτων διεκδικητών, ότι η δυνάμει της 
αριθμ. 574/90 αποφάσεως του Μονομελούς Πρωτοδικείου Κερκύρας 

καθορισθείσα προσωρινή αποζημίωση για όλα τα ακίνητα μετά των επι¬ 
κειμένων, ως ταύτα εικονίζονται στο οικείο Κτηματολογικό διάγραμμα 
και το σχετικό κτηματολογικό πίνακα κατατέθηκε στο Ταμείο Παρακα¬ 
ταθηκών και Δανείων και εκδόθηκε προς τούτο το αριθ. 025219/ 
3.4.92 γραμμάτιο συστάσεως παρακαταθήκης από το γραφείο Παρα¬ 
καταθηκών Κέρκυρας, για συνολικό ποσό δρχ. είκοσι εννέα εκατομμυ¬ 
ρίων εκατόν ενενήντα δύο χιλιάδων τριακοσίων ογδόντα οκτώ 
(29.192.388). 

Η αποζημίωση αυτή πρέπει να αποδοθεί στους κατά Νόμο, δικαιού- 
χους. 

Η απόφαση αυτή να δημοσιευθεί στην Εφημερίδα της Κυβερνήσεως. 
Κέρκυρα, 3 Απριλίου 1992 

Ο Πρόεδρος του Δ.Σ. - Νομάρχης 
ΘΕΟΦΙΛΟΣ ΒΑΣΙΛΕΙΟΥ 

-♦- 

ΑΝΑΚΟΙΝΩΣΕΙΣ 

( 10 ) 

Ειδοποίηση της Ανώνυμης Εταιρείας με την επωνυμία «ΟΡΓΑΝΙ¬ 
ΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΟΣ Α.Ε.» (ΟΤΕ), νό¬ 
μιμα εκπροσωπουμένης, για τη γενομένη απ’ αυτήν παρακατάθεση 
αποζημιώσεως λόγω αναγκαστικής απαλλοτριώσεως ακινήτου στις 
Μπενίτσες Κέρκυρας για την κατασκευή Τηλ/κου Κέντρου. 

Σύμφωνα με τις διατάξεις των άρθρων 7 και 8 του Ν.Δ. 797/71 
«περί αναγκαστικών απαλλοτριώσεων» γνωρίζουμε στους παρακάτω 
αναφερομένους, δηλ: α) αυτούς που έχουν ή αξιώνουν δικαιώματα κυ¬ 
ριότητας επί αγροτικού ακινήτου που απαλλοτριώθηκε με την Τ.Τ. 


5602/20/10/1988 απόφαση του Νομάρχη Κέρκυρας (δημοσ. ΦΕΚ 
25/20.1.1989 τ. Δ'), για δημόσια ωφέλεια υπέρ της ΟΤΕΑ.Ε. και με 
δαπάνες της και απεικονίζεται στο 7232/τ 1/10.2.86 κτηματολογικό 
διάγραμμα του Διπλ. Αγροτ. Τοπογρ. Μηχανικού Γεωργ. Ζεπάτου. Το 
απαλλοτριωθέν έχει εμβαδό 505,44 μ2 και βρίσκεται μέσα στη ζώνη 
του οικισμού και την κτηματική περιφέρεια της Κοινότητας Μπενιτσών 
Κερκύρας - Λευκίμης καιβ) τους τυχόν δανειστές που έχουν εγγράψει 
βάρη ή κατασχέσεις επί των απαλλοτριωθέντων ή τρίτους διεκδικητές 
τούτων» ότι, η καθορισθείσα προσωρινώς με την 608/1991 απόφαση 
του Μονομελούς Πρωτοδικείου Κέρκυρας που εκδόθηκε κατόπιν δίκης 
μεταξύ του ΟΤΕ και των: Αλίκης Διομ. Κουρή και λοιπών, οι οποίοι 
αξιώνουν δικαιώματα πάνω στην απαλλοτριωθείσα παραπάνω αναφε- 
ρόμενη έκταση, βάσει της τιμής μονάδος συνολική αποζημίωση του 
απαλλοτριωέντος ακινήτων και συστατικών παραρτημάτων και παρα¬ 
κολουθημάτων που βρίσκονται μέσα σ’ αυτό από δρχ. 10.403.800 πα¬ 
ρακατατέθηκε στο Ταμείο Παρακαταθηκών και Δανείων Αθηνών υπέρ 
του δικαιούχου ή των δικαιούχων που θα αναγνωρισθούν νόμιμα, με 
την επιφύλαξη κάθε δικαιώματος μας και εκδόθηκε το Νο 1428/ 
24.3.92 γραμμάτιο σύστασης παρακαταθήκης του παραπάνω Ταμείου 
Παρακαταθηκών για το ποσό των δρχ. δέκα εκατομμυρίων τετρακο- 
σίων τριών χιλιάδων οκτακόσιων (10.403.800), το οποίο γραμμάτιο 
βρίσκεται «τα χρέη του εκδόσαντος τούτο Ταμείου Παρακαταθηκών 
Αθηνών και θα παραδοθεί στους δικαιούχους, που θ’ αναγνωρισθούν δι¬ 
καστικούς. (Αρ. διπλ. Δημ. Ταμείου ΔΕΑ 9147839/9.4.92) 

Μαρούσι, 6 Απριλίου 1992 
Ο Πρόεδρος Δ.Σ. - ΟΤΕ 
ΝΙΚΟΛΑΟΣ ΘΕΜΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




